Roche sette al mei fjouwer jier útein mei in karriêre as model, wêrby't se û.m. meiwurke oan ferskate reklamespotsjes. As aktrise briek se yn 1994 troch mei har rol as Danielle Miller yn 'e Australyske tillefyzjerige Heartbreak High, oer it wol en wee op in middelbere skoalle yn in multykulturele wyk fan Sydney. Nei't se har yn 1996 út dy searje skriuwe litten hie, spile se yn 1997 yn ien ôflevering fan 'e rige Wildside. Dêrnei ferfear se nei it Britske Londen, dêr't se yn ferskate toanielproduksjes te sjen wie.